CELEX: C2004/094/125
Language: fi
Date: 2004-04-17 00:00:00
Title: Angelo Willen 16.12.2003 Euroopan parlamenttia vastaan nostama kanne

17.4.2004   
            
            
               FI
            
            
               Euroopan unionin virallinen lehti
            
            
               C 94/44
            
         Angelo Willen 16.12.2003 Euroopan parlamenttia vastaan nostama kanne
   (Asia T-412/03)
   (2004/C 94/125)
   Oikeudenkäyntikieli: saksa
   Angelo Wille, kotipaikka Bryssel, on nostanut 16.12.1993 Euroopan yhteisöjen ensimmäisen oikeusasteen tuomioistuimessa kanteen Euroopan parlamenttia vastaan. Kantajan edustaja on asianajaja D. Rogalla.
   Kantaja vaatii, että ensimmäisen oikeusasteen tuomioistuin
   
               —
            
            
               kumoaa vastaajan 24.2.2003, 28.4.2003, 20.5.2003 ja 17.9.2003 tekemät päätökset,
            
         
               —
            
            
               velvoittaa vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja riitauttaa parlamentin päätökset, joilla evättiin hänen osallistumisensa valintamenettelyyn EUR/A/167/02. Epääminen perusteltiin sillä, ettei kantajalla ollut vaaditun täyden lakimiehen koulutuksen päättymisen jälkeen hankittua vähintään kahden vuoden työkokemusta.
   Kantaja väittää, että epääminen on lainvastainen, koska hän on tehnyt hakemuksen oikeassa ajassa ja oikeassa muodossa ja hän täyttää myös muuten kaikki yleiset ja erityiset edellytykset. Hänellä on lakimiehen (Volljurist) koulutus ja vaadittava työkokemus. Epäämispäätöksen lainvastaisuus perustuu siihen, että vastaaja on tulkinnut kilpailuilmoituksen edellytyksiä virheellisesti. Korkeakoulututkinnon rinnastaminen toiseen oikeustieteelliseen valtiontutkintoon on ristiriidassa kilpailuilmoituksen sanamuodon ja EY 12 artiklan mukaisen kansalaisuuteen perustuvan syrjintäkiellon kanssa. Saksalaisille juristeille ei voida asettaa korkeampia vaatimuksia kuin muista jäsenvaltioista tuleville hakijoille.